《赠台湾总督府属池浦和三郎、台南厅属牧野斌、盐务专卖所支配人钜鹿赫太郎》
清代·施景琛

相逢海外若平生，谁主谁宾谢送迎。千里不胜轮铁倦，同文多感译鞮清。

晓风残月余诗梦，豪竹哀丝带酒醒。东亚且联唇齿谊，两家门户各支撑。

作者简介：施景琛，字涵宇。少年即勤读诗书，才华横溢，胸怀大志，晚号泉山老人。福建省长乐县秀才出身，光绪二十三年丁酉举人，后迁居榕城泉山之麓贡院里（今福州鼓楼区中山路）。